เก่าจัด เก่าจริง เพราะร้าน "ประจักษ์เป็ดย่าง" เปิดขายมานั้นระดับ 104 ปีเข้าไปแล้วเชียวนะ ขายกันมานานถึง 3 ชั่วอายุคนเลย ซึ่งเคล็ดลับที่ทำให้ขายมาได้นานขนาดนี้ ก็คงหนีไม่พ้นสูตรที่ใช้หมักเป็ด ย่างเป็ดนั่นแหละ ที่มัดใจลูกค้าได้อย่างยาวนานขนาดนี้ เริ่มกันตั้งแต่ "เป็ด" ที่พิถีพิถันคัดเป็ดเชอร์รี่เกรดดี เอามาล้างทำความสะอาดแล้วหมักด้วยเครื่องรสที่ผสมเครื่องเทศแบบไทยๆ ลงไปด้วย แล้วจึงเอาไปย่าง จนได้เป็ดย่างหนังสีน้ำตาลบางๆ กัลเนื้อที่ชุ่มฉ่ำไม่แห้งเกินไป เอามากินน้ำราดที่ปรุงด้วยเต้าเจี้ยวคุณภาพดี น้ำตาลปี๊บ เครื่องพะโล้ และเครื่องเทศแบบไทยๆ ทำให้ได้น้ำราดที่รสชาติเข้มข้น จะสั่งเป็ดมกินกับข้าว หรือสั่งเป็นะบะหมี่เกี๊ยว หรือจะสั่งมากินคู่กับเมนูอื่นๆ ของร้านอย่าง "หมูแดง" "หมูกรอบ" "ขาหมูยัดไส้" "กุนเชียง" และ "เป็ดย่างสุญญากาศ" ใครอยากลองไปพิสูจน์ความอร่อยของเป็ดย่างในตำนาน ก็ไปได้เลย ไม่ยาก ร้านอยู่ตรงข้ามโรบินสัน บางรัก